**Adina-Ioana Vălean** (sündinud 16. veebruaril 1968) on Rumeenia poliitik ja alates 1. detsembrist 2019 Euroopa Komisjoni transpordivolinik Von der Leyeni komisjonis.

Ta on lõpetanud Bukaresti ülikooli bakalaureusekraadiga matemaatika erialal ja Alexandru Ioan Cuza ülikooli magistrikraadiga Euroopa integratsiooni ja kaitseuuringute erialal. 

Tema poliitikukarjäär algas 2004. aastal, mil ta valiti rahvusliku liberaalse partei (PNL, *Partidul Național Liberal*) esindajana Călărași maakonnast Rumeenia parlamendi alamkotta.

Euroopa Parlamendi liige
------------------------

Kui Rumeenia liitus 1. jaanuaril 2007 Euroopa Liiduga, sai Adina Văleanist Euroopa Parlamendi liige. Ta oli Euroopa Parlamendi liige kuni 2019. aastani. Ta oli Euroopa Parlamendi tööstus-, teadus- ja energiakomitee liige ja 2019. aastal selle juht, tegutsedes muu hulgas Euroopa Liidu rändlusregulatsioonide raportöörina. Aastatel 2014–2017 oli ta Euroopa Parlamendi kuues asepresident, kes vastutas informatsiooni- ja kommunikatsioonitehnoloogia teemavaldkonna eest. Aastatale 2017–2019 juhtis ta keskkonna, rahvatervise ja toiduohutuse komitee tööd ja aastatel 2009–2014 oli ta petitsioonide komitee liige.

Euroopa Komisjoni volinik
-------------------------

Alates 1. detsembrist 2019 on Adina Vălean Euroopa Komisjoni transpordivolinik von der Leyeni komisjonis. Ta vastutab muu hulgas muu hulgas jätkusuutliku ja nutika liikuvusstrateegia väljatöötamise eest, edendab alternatiivsete kütuste kasutamist nii maismaa-, mere- kui ka õhutranspordis ja töötab kvootidega kauplemise süsteemi laiendamise kallal merendussektoris.

2020. aasta märtsis määras Ursula von der Leyen ta Euroopa Komisjoni koroonapandeemiaga tegeleva töörühma liikmeks.

Isiklikku
---------

Adina Vălean on alates 25. septembrist 2009 abielus Rumeenia poliitiku Crin Antonescuga ja neil on üks laps.

Viited
------

1. ↑  "Adina-Ioana Vălean picked for transport commissioner job". *Politico*. 6. november 2019.
2. ↑  "Euroopa Komisjon".

| * v
* r
Von der Leyeni komisjon (2019–2024) |
| --- |
| President | 
Saksamaa Ursula von der Leyen | Euroopa Liidu lipp |
| Juhtivad asepresidendid | 

* Läti Valdis Dombrovskis
* Holland Frans Timmermans (kuni 22. augustini 2023)
* Slovakkia Maroš Šefčovič (juhtiv asepresident alates 22. augustist 2023, varem asepresident)
* Taani Margrethe Vestager (puhkusel alates 5. septembrist 2023)

 |
| Asepresidendid | 

* Hispaania Josep Borrell
* Tšehhi Věra Jourová
* Kreeka Margarítis Schinás
* Horvaatia Dubravka Šuica

 |
| Volinikud | 

* Prantsusmaa Thierry Breton
* Malta Helena Dalli
* Portugal Elisa Ferreira
* Bulgaaria Marija Gabriel (kuni 15. maini 2023)
* Itaalia Paolo Gentiloni
* Austria Johannes Hahn
* Iirimaa Phil Hogan (kuni 26. augustini 2020)
* Bulgaaria Iliana Ivanova (alates 19. septembrist 2023)
* Rootsi Ylva Johansson
* Küpros Stélla Kyriakídou
* Sloveenia Janez Lenarčič
* Iirimaa Mairead McGuinness (alates 12. oktoobrist 2020)
* Belgia Didier Reynders
* Luksemburg Nicolas Schmit
* Eesti Kadri Simson
* Leedu Virginijus Sinkevičius
* Soome Jutta Urpilainen
* Rumeenia Adina Vălean
* Ungari Olivér Várhelyi
* Poola Janusz Wojciechowski

* Holland Wopke Hoekstra
 |

 (alates 9. oktoobrist 2023)

}}